 Ndị Saụt Koria na-eri ihe ruru nkịta nde kwa afọNdị Saụt Koria na-eri ihe ruru nkịta nde kwa afọNdị ụlọikpe dị na Saụt Koria enyela iwu imachi ndị mmadụ igbu ma rie anụ nkịta.Ndị na-alụ ọgụ maka ikike dịrị ụmụ anụmanụ kwuru na iwu a ụlọikpe tinyere ga-emepe ohere ndị mmadụ ga-eji na-ata anụ nụzọ na-ezighị ezi.O teela ndị Saụt Koria ji bido ịta anụ nkịta, nke mere ha na-eji eri ihe ruru nkịta nde kwa afọ.Nwamba ọ bụ amusu nezie?Ihe kachasị mkpa ịma maka arụ agwọMana ugbua, ọtụtụ nime ha ebidola ịghọta na nkịta bụ ezigbo enyi mmadụ, mere ka ha wetuo aka netu ha si eri anụ nkịta.Nafọ gara aga, ndị na-alụ ọgụ maka ikike dịrị ụmụ anụmanụ tinyere akwụkwọ maka otu onye na-azụ nkịta nime Bucheon, onye ha kwuru na ọ na-egbu ụmụanụmanụ etu ọ masịrị ya ma na-ada iwu gbasara ịdị ọcha.Anụ nkịta so na nri e ji mara ndị Saụt Koria nke ha bidoro iri oge Samkuk oge ha ka bụ obodo atọ BC 57 - AD 668Ndị na-agba akwụkwọ mechara gbaa onye ahụ na-azụ nkịta akwụkwọ, ndị ụlọ ikpe Bucheon City mara ya iwu ma gwa ya kwụọ 2,700.Ọkaiwu Kim Kyung-eun gwara ndị ntakụkọ AFP na ihe ikpe ndị ụlọikpe nyere masịrị ya.Ọ dị mkpa makana ọ bụ iwu mbụ ụlọikpe na-enye na-ekwu na igbu nkịta maka anụ ya bụ ihe megidere iwu.Ikpe a emepeela ụzọ maka ịmachi iri anụ nkịta chaachaa.Ndị na-azụ nkịta kwuru na ha ekweghị na mmachi gọomentị machiri ịta anụ nkịtaOtu onye na0-anọchite ndị na-azụ nkịta bụ Cho Hwan-ro kwuru sị ka gọọmentị mee ka iri anụ nkịta ghara ịbụ ihe e ji ada iwu. O kwukwara na ha ga-amanye gọọmentị ọgụ ruo na ngwụcha ma ọ bụrụ na ha emeghị nke a.Cho kwuru sị ka e kewaa ha nime nkịta a na-azụ maka oriri na nke e ji eme enyi maka na ebumnobi ha ji azụ nkịta ndị a dị iche, nke pụtara na nri e ji azụ ha dị iche ebe nkịta ndị a dịkwa iche iche.Ndị mmadụ na-azụ ehi, ezi, ọkụkọ na ọbọgwụ, kedụ nke nkịta ji pụọ iche?Ndị na-azụ nkịta na-eji ebe ha bi mere ebe ha na-egbu nkịta, maka na gọọmentị enyeghị ndị na-egbu anụ akwụkwọ ikike igbu nkịta.Anụ nkịta na NaịjirịaAbịa na Naịjirịa, enwere ndị na-ata anụ nkịta, mere na e nwere ahịa a na-akpọ Dawaki dị na Plateau steeti bụ ebe a na-ere anụ nkịta.Ụfọdụ ndị na-ego ya ma ree ya nụlọ oriri ha, ebe ndị mmadụ na-ego ya ma jiri mmanya ọkụ butuo ya.A na-erekwa anụ nkịta nahịa Ushafa dị na Bwari nAbuja, ebe ndị ọkwa ha gbagotere na-abịakwa agba ha aka ahịa.E nwere ụfọdụ ndị na-eri anụ nkịta na NaịjirịaAkụkọ ndị ga-amasị gị:Ndigbo akatọọla atụmatụ ọgba ehiLee ụmụnne abụọ na-eji akpụ emepụta ọkụ latrik na Gana 